text:
Annika (Anikjan, Anikin), dóttir sandoyarsýslumann og systurdóttir Jógvan Lýðarson gamla, sandoyarprestin, var matmóðir í Stóru Dímun. Hon beindi fyri manni sínum og tók ein av húskøllum sínum til mann í staðin. So varð hon dømd lívleys, men vildi ikki ganga undir dómin og setti menn til at verja oynna, so at eingin slapp uppá. Tvær uppgongdir eru í Dímun, onnur fyri eystan og onnur fyri vestan, og tveir menn vóru settir til at verja hvør sína kleivina. Í trý ár vardi hon oynna og forðaði øllum, bæði øvrigheit og øðrum, uppgongu; men umsíðir sveik annar kleivverjin hana. Bátur var komin inn í Breiðanesbarm eystarumegin, og bátmenninir vóru slopnir upp. Ein nólsoyingur stóð fyri ferðini. Hann hevði gjørt fyri lívi sínum, men lovað var honum av øvrigheitini, at, um hann kundi taka Dímunarkonuna og føra hana til Havnar, skuldi hann eiga lív. Rætt sum hon stóð og gjørdi út á ein mjólkgreytarpott og einki vardi, komu menninir á hana - pápi hennara ímillum teirra. Hon flaknaði við, tí nú vóru eingi ráð at halda ímóti. Tá gav hon húskallinum, ið hon hevði til mann, greytarsneisina um skortin og segði, at hetta skuldi hann hava í løn afturfyri, at hann hevði ansað so væl eftir. Pápan spurdi hon, hvønn stakkin hon skuldi fara í til Havnar: hin reyða, hin bláa ella hin grøna. Tað lá sektin á, helt pápin við hana: hon var ikki boðin í brúdleyp. So varð hon tikin og førd til Havnar. Tá ið menninir fóru avstað við henni, rópaði hon, at ikki mátti vera tikið frá soninum tað, sum hon var von at geva honum hvønn morgun: eina tint av náttróma. Endi hennara varð tann, at hon varð niðursøkt á Havnarvág. Í fyrstuni fleyt hon, tí hárið helt henni uppi; men so vóru flætturnar skornar av henni, og tá dumsaði hon í botn.
Sonur Anniku í Dímun æt Lýðar og var kallaður »Vegarin« av tí, at hann var so frálíkur til at vega gøtur (rudda vegir). Nógvar gøtur hevur hann vegað í bjørgunum í Dímun og Skúgvoy. Hegnarmaður var hann og avtakamaður til bakkagongu, fram um allar til at taka loft. Í Skúvoyarbjørgunum er ein klettur, kallaður Vegaransklettur eftir honum; har tók hann loft inn undir. Vegarin búsettist í Skúgvoy og flutti síðan til Húsavíkar. Har vísist enn Vegarasteinurin: ein klettur, sum hann skal hava borið og lagt har, sum hann liggur.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


c: text/html

text:
Almennu Bústaðir hava munandi betri kappingarfyritreyir enn tað privata. Eyðgunn Samuelsen, landsstýriskvinna finst at privatum, tá hon heldur átti at tryggja javnar kappingarfyritreytir, fyri at tryggja, at verulig ferð kemur á bygging av leigubústøðum.
Vit vilja øll fáa fleiri leigubústaðir. Men tað almenna er ein stór forðing fyri meirbygging. Almennu Bústaðir hava óendaligar fyrimunir fram um privat, og tí hendir so lítið. Ójøvn kapping skapar kyrrstøðu.
Munurin í kappingartreytunum er øðiligur. Búðstaðir fáa ókeypis grundøki frá kommunum, meðan privat mugu rinda grundøkið. Í Tórshavn tosa vit um milliónir fyri grundøkið.
Bústaðir hevur almennar pengar og hevur avgjørt at 30% av byggikostnaðinum ikki skal forrentast. Tað merkir, at 30% av kostnaðinum ikki skulu rindast.
Lat okkum taka eitt dømi við aktuellari bygging av lestarbústøðum.
Á Finsen hevur kommunan latið grundstykki og bygningin fyri 1 krónu. Harafturat hevur kommunan bundi seg til at rinda uml. 16 mió. kr. fyri klimaskerm við meira.
Búðstaðir sleppur harumframt undan at rinda 30% av kostnaðinum, tí tað ornar teirra almenni pengakassi.
Í Marknagilið byggir sp/f Mark lestraríbúðir. Felagið hevur rinda milliónir fyri grundøkið og planering. Eingin stuðul frá kommununi og landið rindar ikki tey 30% av kostnaðinum, sum landið gerð fyri Bústaðir. Ein privatur má jú rinda kostnaðin og tað er bara leigarin at senda rokningina til. So kappingin er óhugnaliga ójøvn.
Almennu Føroyar, eisini Eyðgunn Samuelsen, landsstýriskvinna, hava givið hesum nýggja felag, sp/f Mark sera ágangandi og negativa umtalu av projektinum.
Heldur átti landsstýriskvinnan at tryggja privatum somu sømdir, sum almennu Bústaðir fáa.
Tá høvdu privat kunna bjóðað munandi lægri leiguprís til tey lesandi og til onnur. Søgan hevur prógva, at privat duga betri enn tað almenna. Og tað mest eyðsýnda, tá hevði verulig gongd komi á bústaðarbygging.
Tað almenna er, við Bústøðum, størsta grundin til, at bústaðir mangla.
Jørgen Niclasen, tingmaður

robotstxt: allowed

filter: keep


text:
Hallur av Rana 11.02.2018 (21:00)
Hava funnið annan av svørtu kassunum
Bjargingarliðini hava funnið ein av svørtu kassunum frá ferðafólkaflogfarinum, ið datt niður uttanfyri Moskva í dag, og fari verður nú at kanna, um kassin kann veita upplýsingar um hvat hendi, tá flogfarið datt niður stutt eftir fráferð. Tað skrivar Ritzau tíðindastovan.
Russiskir myndugleikar upplýsa, at øll fólkini umborð á flogfarinum, 65 ferðafólk og 6 starvsfólk, doyðu tá flogfarið datt niður fimm minuttir eftir fráferð úr Domodedovo flogvøllinum, ið liggur 40 kilometrar úr einum landsynning úr Moskva.
Sambært russisku tíðindastovuni Tass, so er svarti kassin óskalaður, og vónirnar eru tí góðar um, at hann kann varpa ljós á hvat hendi, tá myndugleikarnir brádliga mistu sambandið við starvsfólkini umborð á flogfarinum. Leitað verður framvegis eftir hinum kassanum.
Sambært Ritzau, so er tað óvist, um tað er kassin, ið goymir ljóðfílar ella teknisk data, ið nú er funnin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð og lag: Páll Oddur Lamain Rubeksen
Eg havi altíð følt meg í fremmandum hami,
sum gest í egnum heimi,
sum ferðamann á nýggjum teigi.
Títt loft hevur altíð verið mítt gólv,
sjálvt um eg búgvi niðri í kjallaranum ímillum gomlu minnunum
Men hvønn seinnapart á beinkinum hjá mær,
sigur tú, at eg livi mitt í 60´unum,
sjálvt um eg eri føddur fyrst í 80´unum.
Tú føddist í gjár, men doyr nokk í morgin
Áðrenn hjartað slepst at blóma, spar meg fyri tín tóna.
At ganga í óslidnum grasi upp til knøini,
Slíkar hæddir fjala bløðini,
sum skera teg úr køini
Men hvønn seinnapart á beinkinum hjá mær
Sigur tú, at eg livi mitt í 60´unum,
Sjálvt um eg eri føddur fyrst í 80´unum.
Tí eg livi mitt í 60´unum,
sjálvt um eg eri føddur fyrst í 80´unum.


text:
- Tíðindi, mentan og ítróttur
Partalagssamstarv í Fuglafirði hildið uppat
Smápartafelagið Heildarverk í Fuglafirði hevur boðað Fuglafjarðar kommunu frá, at felagið fer úr partalagssamstarvinum um at byggja nýggjan skúla í Fuglafirði.
Spakin til byggingina varð settur í tann 1.mars í fjør.
Heildarverk hevur tó boðið sær til at gera alt betongarbeiðið liðugt.
Hitt arbeiðið, sum annars var í partalagssamstarvinum, skal kommunan nú bjóða út í vanligum útboði.
Boðið út í vár
Tað verður gjørt í vár, sigur borgarstjórin, Sonni á Horni.
Fuglafjarðar kommuna væntar ikki, at hetta fer at ávirka tíðarætlanina.
Skúlin skal verða liðugur á sumri 2020.
Hann skal kosta 101 millió krónur.
Um hann nú fer at kosta meira, ber ikki til at siga fyrr enn tilboðini eru komin inn, sigur borgarstjórin.
Tað er ikki eydnast okkum at fáa eina viðmerking frá Heildarverki.
Sí eisini


text:
Tíðindi
12. mars 2018
Føroya Lærarafelag hevur fleiri ferðir víst á, at okkum vantar lógir viðvíkjandi arbeiðsmarknaðinum, serliga um vit skulu kalla okkum eitt framkomið samfelag. Felagið hevur eitt nú víst á, at talið av tíðaravmarkaðum størvum í fólkaskúlanum er óneyðuga høgt. Í ávísan mun hevur Mentamálaráðið tikið hetta til eftirtektar. Skúlaárið 2016/17 sendi MMR skriv út við yvirliti yvir føst størv í fólkaskúlanum, sum vóru leys at søkja. Hetta var sambært MMR eftir, at ráðið hevði normerað føst størv so neyvt sum til bar. Lærarafelagið hevur síðan fingið at vita frá lærarum, sum í nógv ár hava verið í tíðaravmarkaðum starvi, at tey verandi skúlaár hava fingið fast starv. Men tað eru framvegis lærarar, sum ár um ár mugu søkja sama starv aftur og aftur.
Henda støðan kann ikki halda fram. Tað eru útvið tjúgu ár síðan, at evropeisku arbeiðsmarknaðarpartarnir (CEEP, UNICE og EFS) gjørdu eina rammuavtalu um at sleppa undan tíðaravmarkaðum setanum. Danir gjørdu í 2003 lóg um tíðaravmarkaðar setanir m.a. fyri at fyribyrgja mismuni á fólki og fyri at sleppa undan misnýtslu av fleiri fylgjandi tíðaravmarkaðum setanum. Allar hesar reglur verða gjørdar, tí fleiri fylgjandi tíðaravmarkað størv verða mett at vera brot á vanlig arbeiðs- og mannarættindi.
Eitt annað mál, sum felagið hevur víst á, er um sjúku í frítíð. Vanlig mannagongd er, at lærari, sum gerst óarbeiðsførur áðrenn summarfrítíðin byrjar, fær frítíðina endurbøtta. Men gerst lærari sjúkur í summarfrítíðini, so verður frítíðin ikki endurbøtt. Tó eru einstøk fakfeløg, sum hava áseting í sáttmálanum um, at til ber at søkja um at fáa frítíðina endurbøtta. Hesa áseting hevur Føroya Lærarafelag ikki, og tað hevur heldur ikki eydnast at fáa ásetingina inn í sáttmálan í samráðingum. Men tað er ikki nóg gott, at almenn rættindi vera játtað ella sýtt, alt eftir hvørjum fakfelag tú ert í. Í grannalondunum verður ikki gjørdur munur á, um starvsfólk gerst sjúkt áðrenn ella í summarfrítíðini.
7. mars í ár legði Sonja Jógvansdóttir uppskot fyri tingið um broyting í lógini um frítíð. Broytingaruppskotið er stutt og greitt, at í § 7 skal sum stk. 3 setast inn: ”Gerst løntakari sjúkur í frítíðini, telja dagarnir, sum viðkomandi er sjúkur, ikki sum frídagar.” So er einki ivamál, at øll hava rætt til frítíð og at gagnnýta frítíðina.
Tað verður sera áhugavert at fylgja við, hvussu viðgerðin av hesum máli verður. Kunnu vit vænta, at sitandi samgonga fer at vísa seg sum samgongan sum, í hvussu er sambært hugsjónum, stevnuskrá og politiskari fatan, er vinur arbeiðstakaranna. Ella er alt bara spæl fyri gallarínum?
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
At leiða onnur uttan at vera (formellur) leiðari | 31. mai & 1. juni 2018
Tvey daga skeið fyri teg, sum leiðir
- uttan at hava formella leiðarabyrgd
Luttakararnir seinast góðu skeiðnum
TOPP karakter!
Heili 10,7
Vit brúka 13'skalan
Luttakararnir seinast siga >>
"Haldi at undirvísarin var super góð. Álítandi og jarðbundin"
"Frálíkt. Ábyrgdarfullir skeiđsluttakarar og skeiđshaldari. Góđir karmar"
"Góð blanding teori og praksis. Dynamisk og fleksibel undirvísari. Loftaði dømum og tillagaði undirvísingina til tað"
"Sera læruríkt"
Tema fyri skeiðsdagarnar
- Hvat er góð leiðsla?
- Hvør leiðsluháttur hóskar best til tín?
- Soleiðis eyðmerkir og lyftir tú einstaklinga styrkir og førleikar hjá starvsfeløgum
- Lær at handfara “truplar” persónar í dagliga arbeiðnum
- Leiðslusamskifti – soleiðis skapar tú eldhuga og jaligan framdrátt hjá øðrum
Málbólkur
- Tú situr kanska í einum sessi sum verkætlanarleiðari,
- tú hevur ábyrgdina fyri einum bólki ella flokki,
- tú hevur ábyrgdina fyri yvirskipaðum samskifti ella
- kanska ert tú tann, sum avloysir leiðaran, tá ið tað er neyðugt.
Faklig vitan og ítøkilig amboð
- Tú styrkir fakligu vitanina, soleiðis at tú verður ein betri leiðari í tí tú gert
- Tú fært vitan og amboð til, hvussu tú leiðir og motiverar fólk
- Tú lærir hvussu tú tillagar títt samskifti til ymiskar støður og til ymiskar typur
- Tú fært amboðini at handfara mótvilja ella ein “truplan” starvsfelaga
- Tú lærir hvussu tú skapar eldhuga og fær fólk at kenna, at tey “eiga” málini
- Tú lærir hvussu tú kann fáa autoritet, uttan at tú formelt hevur tað á pappírinum
– og uttan at starvsfelagar taka hetta negativt
Á skránni
Dagur 1
Menn tín fakliga profil sum leiðari
At leiða og býta út arbeiði, hóast tú ikki ert leiðari
- soleiðis fært tú tingini at henda
Visiónir og mál
– soleiðis gert tú!
Soleiðis setir tú saman vælvirkandi bólkar - teams
Soleiðis lyftir og eggjar tú einstaka starvsfelagan
Dagur 2


text:
Navigatión
Best virðismett mynd
Nýggjastu greinar
Tiltøk
Ongin tiltøk.
Snarboð
RC-Bixin yvirtikið virksemi hjá RC-handlinum
RC-Handilin seldur !
Birgir Simonsen, sum hevur haft RC-Handilin í sílagøtu, hevur valt at gevast, eftir 35ár.
Birgir hevur tey seinastu árini, sagt at hann ætlaði at fara at gevast og nú ein dagin, fyrst í 2015, kom so ein avtala uppá pláss við Sveinbjørn Olsen, eigari av RC-Bixini á Argjum, at yvirtaka alt virksemið hjá RC-Handilinum 1.Juli 2015.
Birgir er vorin 83ár og er ein tann mest virkni limurin í RC-Felagnum ígjøgnum øll árini, felagið hevur virka. Birgir sigur seg vera glæðan fyri at onkur kundi yvirtaka handilin.
RC-Bixin, sum hevur keypt alt lagri, heldur til á suðurstíggjur 13, Argir. Tlf.522068
Viðmerk
Virðismetingar
Logga inn ella melda teg til.


text:
Oda Strøm
19.04.2018 - 07:51
Ítróttur > Ítróttur > Flogbóltur
Liðformenn og venjarar á øllum liðunum hava nú atkvøtt um bestu leikararnar í meistaradeildini hjá monnum.
Hvør einstakur hevur havt tríggjar stemmur í hvørjum bólki, og besti leikarin hevur fingið 5 stig, næstbesti 3 stig og tann triðji 1 stig.
Á Galla-veitslu, sum Fleyr skipar fyri leygardagin 21. apríl verður almannakunngjørt, hvør verður vinnari í 2018.
Niðanfyri eru trý tey bestu í hvørjum bólki, sum eru innstillað – hesi eru uppsett í bókstavarøð.


text:
Ferðast grønt – lat bilin standa
Mentan11-04-2017 - 20:58 - Jóanis Albert Nielsen
Við støði í Umhvørvispolitikkinum "Grøna leiðin" fer Tórshavnar kommuna í næstum undir eitt nýtt átak innan burðardygga ferðslu.
Átakið "Ferðast grønt" fer av bakkastokki 20. apríl og verður í allari kommununi - frá Kirkjubø til Kollafjarðar og út í Nólsoy.
Átakið fer at seta sjóneykuna á burðardygga ferðslu, ið er at súkkla, ganga og koyra við bussi til arbeiðis ella í skúla.
"Ferðast grønt" verður í tíðarskeiðinum apríl til september, og fer átakið at vitja við skúlar og í Steinatúni.
Byrjað verður 20. apríl í Steinatúni, har Tórshavnar kommuna bjóðar teimum fyrstu 200, ið koma oman í Steinatún, skúlabreyð og mjólk frá MBM. Nógv spennandi verður á skránni alt summarið, og hava luttakararnir møguleika at ogna sær okkurt ókeypis heim við.
Fylgið "Ferðast grønt" á facebook.com/ferdastgront og fylgið við hvat ið næst hendir.


text:
Tiltak byrjar: 6. desember 2016 kl. 13:30
Tiltak endar: 6. desember 2016 kl. 13:30
Stað:
Nýggjur filmur um Gjáar bygd
Gjógv er eitt av vakrastu ferðamálunum í Føroyum, men handan náttúruvøkru myndina fjalir seg søgan um eina føroyska bygd, sum er minkað niður í ein tíggjundapart av tí, hon var undir seinna heimsbardaga.
Í 1941 búðu 283 fólk við Gjógv. Nú búgva 28 fólk fast í bygdini. Siðbundna lívið, sum var við Gjógv í øldir, er nú um at hvørva, og bygdarskúlin, sum eina ferð hýsti 50 børnum, er afturlatin, tí ongi skúlabørn eru í bygdini.
Uni Arge, journalistur, og Hans Petur Hansen, sjónvarpsupptøkumaður, hava nú í samstarvi við Gjáargarð gjørt ein film um Gjógv, sum lýsir nútíðina, søguna og royndirnar at venda fólkaminkingini við m.a. vegagerð, arbeiðsplássum og útstykkingum.
Í filminum hitta vit fleiri teirra, sum enn búgva við Gjógv. Fólkini siga frá liviumstøðunum á hesum stolta plássi, sum bæði setti føroyska mentan, sjálvstýrispolitikk og skúlaskap høgt.
Skúlaskapurin var tiltikið góður við Gjógv, og mong gjáarfólk fingu akademiskar útbúgvingar ella gjørdust lærarar. Frá Gjógv komu eisini fleiri skiparar, stýrimenn og maskinmeistarar.
Hildið verður, at bátsvanlukkurnar á Norðhavinum, sum kravdu mongum gjáarmanni lívið síðst í 19. øld, fingu gjáarfólk at leggja dent á trygga skúlagongd heldur enn vandamikla arbeiðslívið í náttúruni.
Á Gjáargarði gista árliga 8.000 fólk. Tey fáa mangar upplivingar í bergtakandi náttúruni, um tey so vitja Búgvan, Ambadal, Middagsfjall, Føroya hægstu fjøll ella sjálva gjónna.
"Gjógv - millum Norðhavið og Skarðið" fæst til keyps sum DVD-filmur í bókahandlunum í Havn og Eysturoynni og hjá Magn við Streymin. Filmurin er 53 minuttir til longdar. Kápumyndina tók Ólavur Frederiksen.


text:
Tobbi tveitti Petur á dyr
Dan Klein --- 28.08.2017 - 08:30
Perlur, sum Einglapressan ikki tordi: Tórbjørn Jacobsen, váttar, at hann tók aðra hondina í reyvuna á Petur Holm, og hina hondina í ryggin á stjóranum í Smyril Line, og stýrdi honum út úr hølinum hjá tingmonnum. Grein í Oyggjatíðindum, 14. november 2008.
Við einari atkvøðu í meiriluta, eydnaðist tað Smyril Line, at hótta løgtingið at stuðla við 30 milliónum, tá eingin fíggjarstovnur vildi tryggja víðari rakstur av stovninum.
Eitt paradoks var tað eisini, at hesir somu, sum ikki vildu spíta meira í fallitt-jolluna, sótu í Vinnu- og Fíggjarnevndini og lovprísaðu prosjektinum!?
Tað er eingin loyna, at tað stóð nógv á tingmonnum seinasta fríggjadag, út á náttina, men leygarmorgunin var greitt, at Smyril Line, skuldi hava sosialhjálpina, tó at ongin trýr, at hetta er seinasta stunti, men heldur var ein roynd at vita um tað bar til at opna almenna kassan.
Tann royndin riggaði sera væl, og frekleikin var so sanniliga eisini til at fáa eyga á, tá Smyril Line út á náttina bar bræv til til tingmenn, sum fingu at vita, at fekk Smyril Line, ikki sosialhjálpina, so vildi felagið verða lýst, sum trotabúgv mánamorgunin við Jógvan Páll Lassen, advokati sum búðstjóra.
Eftir hondini vita tey flestu, at Smyril Line er komið í trotastøðu fimm ferðir frammanundan.
Men fyri at tryggja ómakslønina til Advokatfelagnum yviri við Strond, var strategiin, at Petur Even Djurhuus, advokatur, umboðar Smyril Line, Jógvan Ellefsen, advokatur, umboðaði Framtaksgrunnin, og Jógvan Páll Lassen, umboðaði Tryggingarfelagið Føroyar.
Hendan tríeinigheitin tryggjaði hvør í sínum lagi, at klientur fekk pengar frá klientum.
Fyri Framtaksgrunnin og Tryggingarfelagið hava hesar bjargingarroyndir verið eitt dýrt fornoyilsi.
Framtaksgrunnurin er næstan tómur, og Tryggingarfelagið Føroyar hevur verið við í so nógvum eskapatum og ævintýrum við Grønlandsbankanum og dýnu-prosjekti í USA, at har eru reyðu lampurnar langt síðani farnar at blinka.
Hóast Umboðsnevndin er hægsta vald í Tryggingini, og harvið hevur ábyrgdina, so hevur nevnd og stjórn elegant hoppað uppum kunningina. Umboðsnevndin hevur ikki verið kunnað fyrr enn almenningurin. Hetta fara vit at lýsa nærri í komandi viku, tá vit geva eina lýsing av kritisku røddini, sum bleiv tipt við at verða tikin inn í nevndina, og hevur síðani hildið kjaft.
Tað er ikki bara Oyggjatíðindi, sum hevur ligið inni við hesi vitan. Tað hava løgtingslimir eisini. ikki at tala um pressuna, sum bara hevur havt fullan munn av haltkjaft-bommum, og hevur valt at tiga.
Tveittur út
Øll vita, at løgtingsmenn, og eisini Jóannes Eidesgaard, landsstýrismaður í fíggjarmálum, vóru illir um, at nevndin í Smyril Line, hevði grivið seg niður teir fyrstu nógvu tímarnar av viðgerðini í løgtinginum. Men tá nevndin endiliga kreyp úr holuni, var umberingin, at nevndin hevði givið stjóranum, Petur Holm, fult mandat at tala fyri nevndina.
Og tað skulu vit eisini lovað fyri, at hann gjørdi.
Petur Holm ferðaðist millum tingmenn, sum hann ikki helt seg aftur í at harta, ella royna at ávirka. Hann var enntá komin inn til “Tempulriddarnar”, har annars hvørki pressa ella onnur høvdu atgongd.


text:
Ávaringartekin hjá avvarðandi
Ert tú stúrin um koyriførleikarnar hjá einum av tínum avvarðandi, og umhugsar tú at tosa við viðkomandi um tað, kanst tú taka støði í nøkrum ávaringarteknum:
- Tykist persónurin ótryggur, tá hann koyrir bil?
- Øsir persónurin seg lættliga um aðrar bilførarar?
- Eru skøvur og merki á bili, hegni, bilhúsi o.l.?
- Hevur persónurin ilt við at kunna seg í kendum øki?
- Hevur persónurin trupulleikar við at lesa skelti, ljóstekin og frámerki á vegnum?
- Dugir persónurin illa at plasera í rætta farbreyt?
- Er persónurin av og á í vandastøðum í ferðsluni?
- Hevur persónurin verið í ferðsluóhappi ella fingið bøtur fyri mistøk í ferðsluni?


text:
Hallur av Rana 07.12.2017 (10:17)
Tríggjar skaðafráboðanir í Vestmanna
Boðað er frá fleiri skaðum kring landið, og eisini í Vestmanna hevur sløkkiliðið ríkiligt at gera við at hjálpa fólkum í ódnarveðrinum.
- Vit hava fingið fráboðan um tríggjar skaðar í bygdini. Eitt vindeyga er farið gjøgnum í einum húsum ovast í bygdini og eitt tak er í ferð við at loysna á einum bygningi niðri í fjøruni, greiðir leiðarin fyri sløkkiliðnum frá, tá vit tosaðu við hann.
Sløkkiliðsleiðarin vísir tó á, at veðrið kann blíva verri, um ættin snarar.
- Í støðum kann tað blíva verri, og tað kann blíva heilt ringt í summum støðum í bygdini, um vindurin heldur somu styrki og snarar í ein útnyrðing.
In.fo fylgir støðuni. Um tit hava myndir ella tips viðvíkjandi ódnarveðrinum, eru tit vælkomin at senda tað til post(at)sosialurin.fo ella senda eini boð til Facebook síðuna hjá in.fo.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Til Føstudansin Leygardagin varð drigið ímillum øll atgongumerkini, sum eisini vóru lutaseðlar. Vinnarnir eru hesir: 1. Flogferð fram og aftur við Atlantic Airways: reyður seðil nr 03 Flybilett DK/FO tur/retur: rød seðel nr 03 2. Summarfestivalurin 2012: grønur seðil nummar 78 Sommerfestivalen 2012 i Klaksvík: grøn sedel nr 78 Vinnarnir kunnu seta seg í samband við Ólavur Eysturdal á tel. 20 35 65 04 Har du vundet, skal … Continue reading the story "Lutaseðlavinnarar"
Post Archives from the ‘Fráboðanir’ Category
Aðalfundarfráboðan
Hervið skal sigast frá, at Aðalfundurin hjá Fótatraðk verður Sunnukvøldið 12. februar 2012 kl.18.00 í Føroyahúsinum. Vit dansa kl.18.00 - 19.00 Aðalfundurin byrjar kl.19.00 stundisliga! Nevndin skipar seg aftaná Aðalfundin á nevndarfundi, ið skal vera innan 14 dagar sambært viðtøkum felagsins. Uppskot til Aðalfundin skulu vera nevndini í hendi, í seinasta lagi 5. Februar sambært viðtøkunum. Til nevndarvalið er tað bert Jógvan Páll, sum stillar upp aftur. Sambært viðtøkunum … Continue reading the story "Aðalfundarfráboðan"
Heimasíðan verður dagførd
Við eru í holt við at dagføra heimasíðuna. Hetta umfatar kvæðasavnið, facebook-viðmerkingar og aðrar smávegis broytingar. Tískyl kunnu ymiskir trupuleikar stinga seg upp og td. kvæðatekstir forsvinna. Vit vænta at arbeiðið er liðugt, og at alt er komið í rætt lag aftur í seinasta lagi mánadagin 24. oktober. DANSK: Vi er ved at opdatere vores hjemmeside, og … Continue reading the story "Heimasíðan verður dagførd"
Boð til limirnar
Komandi sunnukvøld 3. oktober, tá vit hittast aftur tosa vit í pausuni um dansin og fyrilesturin til mentanarnáttina í Føroyahúsinum. Vit skulu eisini avgerða nær Jólaátið skal vera, antin 4 ella 11 december. Um so er, kunnu tann 3 og 10 december eisini koma uppá tal. Annars eru øll fólk vælkomin. Vinarliga heilsan NEVNDIN
Dansurin 5. september 2010 er avlýstur
Vegna tiltak í Århus, hava vit valt at avlýsa hetta fyrsta dansikvøldið í Heystskránni. Vit dansa aftur í Føroyahúsinum, Sunnudagin 19. September kl.18.00-21.00. Sjá annars "Næsta dansikvøld". Nevndin